Matovič, Igor, podpredseda vlády a minister financií SR (2022-02-18):
Trafená hus zagágala, to je také pekné slovenské porekadlo. A ja mám taký pocit, že keď som začal hovoriť o tom megastroji korupcie, tak predsedajúci (povedané so smiechom) sa zrazu tam zbadal, ako je jeho súčasťou, a veľmi sa ho to osobne dotklo, tak stratil súdnosť a urobil to, čo urobil, napriek tomu holt ideme ďalej. Títo ľudia, keď dostanú moc a pečiatku, tak si myslia, že stoja nad zákonom, a presne o tom to bolo tých dvanásť rokov, ktoré tu SMER predvádzal. Ten človek, ktorý tu predsedá, aby sme teda si vysvetlili ten megastroj korupcie, to je človek, ktorému sa hovorí v Žiline Cétečko. Človek, ktorý bol schopný kúpiť jedno cétečko za cenu dvoch, a dnes ten človek, cez ktorého tento biznis a túto korupciu spáchal, chudák, má z toho kriminál na krku. Tento človek, ktorý tu zadom... za mňou je, tak, čuduj sa svete, jeho chalúpku mu stavala firma, ktorá predtým vo veľkom robila pre VÚC-ku, ktorej on šéfoval ako župan, a potom, keď si ľudia pýtali faktúry za tú chalúpku, tak akosi tie faktúry (povedané so smiechom) k dispozícii neboli. Čiže môžme sa všetci domnievať, akým spôsobom sa úplatky prepierali a kde, v ktorej tehle, okne, streche, škridle skončili. Tento človek, ktorý tu predsedá, ktorý bol súčasťou tohto megastroja korupcie, ktorý postupne teraz rozkrývame, si kúpil za záhadných okolností tuto pri Bratislave nejaké pozemôčky ako ornú pôdu a, čuduj sa svete, takto zrazu z toho boli stavebné pozemky za milióny eur. Tento človek si trúfa tu zastavovať, prerušovať, znásilňovať zákon, lebo rokovací poriadok je zákon, lebo mu je nepríjemné počúvať o samom sebe, je mu nepríjemné sa pozerať do zrkadla, ktoré mu týmto svojím aj vystúpením nastavujeme. Čiže áno, citát predsedu senátu Najvyššieho súdu Martina Bargela o tom, čo SMER a HLAS so Slovenskom urobili. O tom, čo Robert Fico a Peter Pellegrini so Slovenskom za 12 rokov urobili, je jednoznačný: „Bol to megastroj korupcie a prania špinavých peňazí, niečo neuveriteľné a neskutočné.“ Títo ľudia, aby si ľudia teda vedeli na Slovensku predstaviť, že koľko nás to stálo, dokopy za tých 12 rokov priamo, nepriamo, osobne alebo cez svojich kumpánov rozkradli približne 30 mld. eur. 30 mld. eur! Slovensko má za, celé Slovensko má štátny dlh 60 mld. eur, tak aby ste vedeli, mohli by sme mať o polovičku menší štátny dlh. Boli by sme jedna z najmenej zadlžených krajín v Európskej únii, ak by títo ľudia 12 rokov vo veľkom nekradli čokoľvek, k čomu, k čomu sa priblížili a čo nebolo prikované a na čo priamo neboli namierené kamery. Vieme, že tuto, myslím si, že to je on, v tých rúškach je to trošku horšie, tak je to Šutaj či jako Eštok, to bol ten poskok toho Kičuru, čo plnil tie trezory so zlatými tehlami. Jednoducho mali spravovať, krásny príklad, mali spravovať Štátne hmotné rezervy, čiže niečo, čo, keď bude zle, aby sme mohli vytiahnuť z tých rezerv a použiť v dobe krízy. Tento poskok slúžil človeku, ktorý miesto toho, aby zodpovedne nakupoval štátne hmotné rezervy, pšenicu, benzín, naftu, rúška, ochranné prostriedky v čase krízy, v čase pandémie, miesto toho si futroval trezor so zlatými tehlami. Existuje vari krajší príklad? Ja som sa snažil nájsť, že či bol taký nejaký drzý politik (povedané so smiechom), ktorému našli zlaté tehly v trezore, ja som taký príklad v Európe nenašiel. V novodobej histórii Európy povojnovej som takýto príklad nenašiel. A oni si z neho spravia, z poskoka absolútneho zlodeja, ktorý vedel, samozrejme, o všetkom, oni si spravia z neho ešte podpredsedu strany, ale teraz už ani neviem, či v SMER-e, alebo v HLAS-e, ale to je jedno. Mafia jako mafia. Čiže prečo zomrela Martina, prečo zomrel Ján, Robert Fico zo zákutia parlamentného bufetu pri poháriku? Preto, lebo ste zo Slovenska urobili jeden obrovský megastroj korupcie, zo slovenskej politiky. Preto, lebo ste vydali vedenie Národnej kriminálnej agentúry priamo do rúk hrubokuk... hrubokrkej nitrianskej mafii. Títo ľudia vám zabezpečovali beztrestnosť. K týmto ľuďom ste chodili na silvestrovské večierky. Priamo v spise sa nachádza, kde ste boli vypovedať vtedy, keď ste zverejnili nejaké moje daňové spisy, a sa vás pýtali, neviem, jak sa to dostalo k tejto otázke, koľkokrát ste boli na večierku Bonulu, a to bolo v roku 2016, ste povedali, že 4-krát. Štyrikrát byť na silvestrovskom večierku Bonulu, ktorý vlastní hlava nitrianskej mafie... alebo otec hlavy nitrianskej mafie, s ktorým sa potajme stretáte po chatách, to hovorí samé za seba! Vy ste si z práva urobili srandu. Štátna tajomníčka Jankovská. Ako ona vybavovala rozsudky? Dnes sú o tom dôkazy. Radšej sa tvári, že jej preskočilo, a chce sa vyhovoriť, že vlastne teraz je psychiatrický prípad, ale skutočnosť bola aká? Iba sa pozerala, že či to je Karl Lagerfeld, alebo Louis Vuitton, a teraz si povedala, tento ešte nemám v skrinke či neviem kde doma v svojom šatníku, tá sa mi páči, tak tento bude mať pravdu na tom súde. Za kabelky predávala rozsudky! Že sa nehanbíte! A vy idete niečo moralizovať, vy tu idete o niekom niečo hovoriť?! Ten vagabund schovaný v poslaneckom bufete, ten tu bude hovoriť o statočných vyšetrovateľoch, ktorí sa nebáli tých najväčších zločineckých skupín za posledných 20 rokov, že oni sú zločinci, on bude po nich ukazovať prstom?! Ten človek, ktorý za šéfa týchto ľudí dosadil šéfa nitrianskej mafie, ten tu bude kázať o morálke?! Ten bude obviňovať ministra vnútra z toho, že zasahuje do vyšetrenia... do vyšetrovania? Teraz v tomto čase som si mal ísť preštudovať spis, kde dvaja vaši ľudia, vyšetrovatelia na NAKE sa priznali, že áno, na váš príkaz ma sledovali. Uzavretý spis. Priznali sa k tomu! Nie, že ich niekto k tomu prinútil, priznali sa k tomu, že na základe politickej objednávky, politickej objednávky mafie, ktorú ste dosadili do vedenia Národnej kriminálnej agentúry, sledovala opozičného politika len preto, lebo sa vám nepáčilo, čo hovorí. Vy máte Boha pri sebe?! Tuto moralizovať, tuto o morálke kázať?! Karel Kryl to povedal, chcel som mu to vytiahnuť znova, ten, tú moju vizuálnu pomôcku, v tej svojej básni, piesni Vrah na rohu ulice o morálce káže. Presne tak vyzeral Robert Fico na tomto mieste. Jasné, je to presvedčivé. Na svojich voličov má tú schopnosť zahrať city, a keď bude tisíckrát opakovať nejaký svoj výmysel, tak z tej lži verí, že u svojich voličov urobí pravdu. Ale čoho je to dôkazom? Iba toho, že čo si vy myslíte o vašich voličoch, že vy si myslíte, že to sú absolútni hlupáci, že oni seno žerú, že oni majú IQ 10, že oni si nevedia spočítať jedna plus jedna a môžte ich hrubokrkými klamstvami, bohapustými klamstvami oklamať o čomkoľvek, oni vám to zožerú a znova vás budú voliť a znova sa dostanete k moci. Ale verte tomu, že nie. Áno, je ťažká doba. Ani dva roky neuplynuli od, od volieb a vyfasovali sme päť kríz za sebou alebo aj prelínajúce sa spolu. Vyfasovali sme pandémiu – najväčšiu zdravotnícku alebo medicínsku krízu od španielskej chrípky spred sto rokov, zároveň s tým obrovskú ekonomickú krízu, dnes prežívame dennodenne správy o bezpečnostnej kríze hneď u našeho suseda. Kríza za krízou. Inflácia, najväčšia za posledných 20 rokov. Áno, nie na Slovensku, v celom svete. Všetko sme to dostali do vienka, mordujeme sa a máme, áno, samozrejme, aj to je obrovská kríza, keď máme vyčistiť štát od mafie, ktorú vy ste tam pustili, ktorej vy ste boli súčasťou, ktorej vy ste nechali doslova sprivatizovať vedenie Národnej kriminálnej agentúry, vedenie Policajného zboru. A vy máte ešte tú drzosť sa podpisovať pod nejaké návrhy na odvolávanie človeka, ktorý to poctivo čistí?! Brloh ste urobim... urobili z Policajného zboru mafie. Tisícky policajtov tam boli takých a, bohužiaľ, ešte aj sú, ktorí vám slúžili, a je to ťažký zápas. Verte tomu, že je ťažký. Dvanásť rokov ste si ich tam postupne dosadzovali a mohol sa tam dostať pomaly len taký, ktorý sľúbil vernosť, podrezal si žily a prisahal krvou vernosť mafii, ktorú, ktorej ste dali, ktorú ste dali do vedenia Policajného zboru. Vyčistiť tento moloch od skorumpovaných vyšetrovateľov je nesmierne ťažké. To isté platí v prokuratúre, to isté platí v súdnictve, to isté platí na každom jednom úrade. Kradli ste ako po nebohom, a ak by ste nekradli, túto krízu by sme prežívali aj ľudia úplne v pohodne, lebo by sme mali plné sýpky. Mali by sme odložené peniaze a zábezpeku na horšie časy. My sme dostali do ruky vládu a riziko, že nebudeme mať na vyplatenie dôchodkov. Takto ste vy spravovali tento štát! Dostali sme čierne na bielom z Európskeho štatistického úradu a z Európskej komisie konštatovanie, že ste nám odovzdali verejné financie z pohľadu dlhodobej udržateľnosti – s obrovským náskokom – v najhoršom stave so všetkých 27 krajín Európskej únie. Že sa vy nehanbíte! Miesto toho, aby ste ticho čakali na to, kedy začne váš ďalší človek svedčiť voči vám, a postupne sa to rozpletalo, miesto toho, aby ste sami sa pridali k tým kajúcnikom, ktorí si povedali, že sranda skončila, sranda sa asi vrát... späť nevráti, tak miesto toho sa pokúšate lámať dejiny cez koleno. Ale ja verím tomu, nech sme aj síce jak roztrasené kozľa tri hodiny po pôrode, táto koalícia, že na koniec to ustojíme a k moci už v živote túto mafiu nepustíme. Aj keď budete akokoľvek slintať, aj keď budete čokoľvek robiť, že dokopy sa zomkneme, a či SMER, či HLAS, či fašistov k moci v žiadnej kombinácii nepustíme. Áno, mrzí ma postoj médií, najmä Denníka N, samozrejme, budú zase z toho zavzdušnení, kde tu už, v podstate to už tam aj pred voľbami bolo, po voľbách, úplne v pohode. A kľúčových... ešte aj otec budúceho predsedu Progresívneho Slovenska Šimečka, kde ospevuje Pellegriniho ako tú budúcu slovenskú nádej. By som povedal, že tá zaslepenosť LGBTI ideológiou, ktorá hovorí, že podstatné je, aby ten človek dobre LGBTI myslel, ale korupcia je nepodstatná, vás zbavuje zdravej mysle – a teraz sa prihováram tým prepnutým novinárom, ktorí toto šíria. Robiť z Pellegriniho a HLAS-u akože nejakú novú nádej, čistú stranu, nejakú Panenku Máriu alebo Majku z Gurunu, ktorá tu teraz pristála, čistá, protikorupčná strana, je krivenie dejín, je popieranie histórie, je šírenie bludov, páni novinári, je to úplne rovnaká, identická mafia, ktorá nám tu 12 rokov vládla. Však čo robila Pellegrina Ficovi, 19 rokov mu slúžila, verne jak poskok, jak mopslík okolo neho behala, každý jeden zločin jeho zakrývala! A z neho zrazu teraz robiť, že áno, to je tá budúcnosť, viem, že slintáte o tom, že budúca vláda, nejaký HLAS, však teda to je tá nová strana, sociálna demokracia, dáme k tomu to naše Progresívne Slovensko, ktoré, hops, stala sa nehoda, cez voľby neprešlo, prihovoríme k tomu SaS-ku a budeme mať tú vytúženú liberálnu, progresívnu, konečne vládu, ktorá tu zavedie liberálne či čo to, registrované partnerstvá, adopcie detí homosexuálov. Čo tam po korupcii?! Sral ju pes, hlavne že tu budú registrované partnerstvá! Toto sa, prosím vás, už spamätajte z toho, páni a dámy v Denníku N a v podobných liberálnych médiách. Neprepína vám trošku? My tu bojujeme o život s mafiou, aby sme ju vyčistili z orgánov, ktoré tá mafia ovládla, a vy tu legitimizujete cez tieto bludy, čo šírite, mafiánov, priamo mafiánov len preto, že sa premenovali a zrazu nie sú SMER, ale sú HLAS. Čo vám šibe? Že keď nechcete pomôcť, tak, prosím vás, neubližujte tomuto zápasu. Zbytočne o tom hovoriť, ale mne ste nedali v čase najväčších kríz, aké Slovensko za posledné obdobie zažíva, ani jeden jediný deň, nieto 100 dní pre novú vládu. Od prvého dňa ste išli po mne jak pes po údenom len preto, že som si dovolil pomôcť nejakému zázraku s názvom OĽANO v tých voľbách, až sme to prečíslovali, aj keď sa to rysovalo zle, len preto, že vašu najlepšiu stranu na svete, Progresívne Slovensko, ten náš ťah na bránku predvolebný utopil o 0,03 % či tri tisíciny percenta, či koľko to bolo, a neviete mi to zabudnúť, neviete to zabudnúť nášmu hnutiu. Obtierate si papule o našich poctivých poslancov len preto, lebo majú niekedy možno iný názor, ako vám by sa páčil. Ale vyberte si a, prepáčte, teraz sa prihováram stále novinárom, a najmä z Denníka N, vyberte si, akú budúcnosť pre Slovensko chcete. Či chcete budúcnosť, kde opäť bude vládnuť korupcia, ale hlavne že to budú registrované partnerstvá, adopcie detí homosexuálov, kde bude možné na počkanie si meniť pohlavie, alebo chcete budúcnosť takého normálneho Slovenska, kde tieto vaše – v úvodzovkách – hodnoty zostanú za dverami, ale bude to bez korupcie. Tou vašou prepnutou snahou boja proti... doslova fatwe voči Matovičovi a voči OĽANO ste dnes dosiahli stav, že reálne Slovensku za dva roky hrozí, že tu bude mať ústavnú väčšinu mafia SMER, HLAS spolu s fašistami, a za toto ste z veľkej časti zodpovedný vy, lebo v čase obrovskej núdze, obrovských kríz ste nám nepomohli ani raz. Len ste nám v koalícii podrážali nohy a vyzdvihovali ste tých v koalícii, ktorí tie nohy podrážali druhým. Si zoberte, koľkokrát ste napísali článok o tom, že jak to Slovensko super zvláda počas prvej vlny. Boli sme najlepší nie v Európskej únii, z celej Európy, zo 45 krajín sme mali najlepšie výsledky. Až do septembra. Koľko článkov o tom bolo, že sme najlepší? Ani jeden, jeden, len hejt, hejt, hejt, hejt, hejt, hejt, hejt, hejt. V kuse, lebo sme si dovolili my utopiť Progresívne Slovensko pod hranicu, a holt nefungovalo, nejako tie zábery, tie, tie tribúny, na ktorej stál Kiska, Truban, Beblavý, Hlina, Sulík, to bola tá vaša vysnená vláda, my sme vám to, holt nejaké zoskupenie obyčajných ľudí, nejako pokazili. A neviete to prežuť. Ale ešte raz vám hovorím, tiež sa skúste zobudiť a dať si tú základnú otázku, akú budúcnosť pre Slovensko chcete mať. Či to má byť základné rozlišujúce kritérium, či má byť, že či budeme LGBTI, pro LGBTI, alebo či budeme proti korupcii. Ja za seba hovorím – proti korupcii. A vy si vyberte. A keď si uvedomíte, čo je dôležitejšie pre budúcnosť Slovenska, budem veľmi rád, ak minimálne nebudete už viac škodiť. Samozrejme, že v takejto atmosfére vám tu vyrástol opäť z popola Fénix – Robert Fico, pred pol rokom ešte, alebo pred rokom ťažký ožran, to ste videli, akože brontový v ksichte, furt, opuchnutý aj po obede. Potom asi mu to niekto vysvetlil, že takto to príliš nezvládne, možno mladá frajerka to urobila, neviem, ale každopádne akoby sa, akoby ožil. A dajme si aj my otázku v opozícii, či to nie je kvôli nám, či, pardon, v koalícii, či to nie je kvôli nám, či príliš neskláňame hlavu pred týmto vagabundom, hlavou slovenskej mafie. My sa jemu musíme postaviť čelom! A niekedy mi to pripadá, jak kebyže tu máme bobky, lebo jednoducho on sa ide niekde vykričať s nejakým plexisklom na papuli, zrazu sa tvári, ako že je najväčší bojovník proti korupcii, a my miesto toho, aby sme išli do boja, aby sme sa mu postavili zoči-voči, iba skláňame zrak a nechceme to vidieť. Ale potom sa nečudujme, opäť ľudová múdrosť, stokrát povedaná lož sa stala pravdou. Koľko my sme krát povedali tú pravdu voči tým tisíckam lží, čo šíril tento vagabund? Koľkokrát? A koľkokrát sme ju dostatočne intenzívne pomenovali tú pravdu? Koľkokrát? Raz, dva, tri, päť? On to urobil stovky krát. Napriek tomu si myslím, že to dáme. Je približne, za desať, jedenásť dní je polčas tejto vlády, a nech budete slintať, slintať koľkokoľvek, my vás k moci nepustíme. Ešte raz, aj keď vyzeráme ako kozľa tri dni po pôrode, ktoré sa ledva drží, alebo tri hodiny po pôrode, ktoré sa ledva drží na nohách, my to ustojíme, lebo to kozľa postupne starne a postupne sa to naučí robiť. My sme do tejto vlády vhupli, že v podstate okrem Kolíkovej, ktorá preskočila už tri vlády, tam nebol nikto, kto by v nejakej vláde, vláde fungoval, a napriek tomu, že vo veľmi ťažkej situácii, v čase, kedy sa prelínajú 3-4-5 kríz zároveň, to zvládame na jednotku. Za rok 2020 napriek tomu, že vy ste nám narýchlo, si určite pamätáte, mafiáni, že ste rýchlo, rýchlo pred voľbami si kupovali voličiu... voličov, lebo ste boli zúfalí z tých prieskumov, a ešte tri dni pred voľbami ste schvaľovali zákon o 13. dôchodku, len aby teda vás tie dôchodky dnes zachránili, že napriek tomu, že ste nám nechali nepokryté výdavky v rozpočte 1,7 mld., my sme to zvládli. (Potlesk.)